અભિષેકાદિ બાદ પહાડ ઉપરની નાની નાની 3 ગુફાઓ, ચંપાના વૃક્ષો વગેરેનું અવલોકન કરીને સૌ નીચે ઉતર્યા હતા... ઉતરતાં ઉતરતાં.. પૂ. બેનશ્રીબેન આશ્ચર્યકારી ભક્તિદ્વારા આજની યાત્રાનો ઉત્સાહ અને કુંદકુંદપ્રભુ પ્રત્યેની પરમભક્તિ વ્યક્ત કરતા હતા... આ રીતે પોન્નુરમાં કુંદકુંદપ્રભુની પવિત્ર તપોભૂમિની યાત્રા ઘણા જ આનંદથી થઈ... જાણે સાક્ષાત્ કુંદકુંદપ્રભુના જ દર્શન થયા હોય- એવો આનંદ ભક્તોને આ યાત્રામાં થયો.